
МИНИСТАРСТВО ПРАВДЕ РЕПУБЛИКЕ СРБИЈЕ

МИНИСТАРСТВО ДРЖАВНЕ УПРАВЕ И ЛОКАЛНЕ САМОУПРАВЕ

На основу чл.67. и 68.Посебног колективног уговора за државне органе, захтевамо од Министарства државне управе и локалне самоуправе и Министарства правде Републике Србије да нас обавести да ли је отпочео поступак израде односно доношења закона којим се уређују плате и друга примања државних службеника и намештеника, који ће се ускладити, најкасније до 01.јануара 2022.године, са одредбама Закона о систему плата запослених у јавном сектору на основу чл.39.ст.2.наведеног закона, како би синдикат могао да благовремено достави мишљење - примедбе, предлоге и сугестије, у циљу побољшања материјалног, економског и социјалног положаја државних службеника и намештеника у правосудним органима.


Молимо Вас да нас обавестите да ли се приступило изради табеле са коефицијентима за државне службенике и  табеле са коефицијентима која се односи на намештенике.


Што се тиче коефицијената за државне службенике мишљења смо да:

- Почетни коефицијент не може бити мањи од затеченог коефицијента који има државни службеник на дан почетка примене закона а одређује се у платном разреду платне групе у коју је сврстано звање у којем се обављају послови одређеног радног места у складу са законом којим се уређује систем плата у јавном сектору;

- Државни службеник коме је узастопно две године у вредновању радне успешности утврђено да значајно превазилази очекивања, остварује већи коефицијент највише до краја распона наредна два платна разреда у односу на платни разред чији коефицијент већ остварује;
. Увећање коефицијента највише до краја распона наредног платног разреда награђује се државни службеник коме је узастопно две године у вредновању радне успешности утврђено да значајно превазилази очекивања или испунио очекивања, без обзира на њихов рапоред.

-Увећање коефицијента највише до краја распона наредног платног разреда награђује се државни службеник коме је у три узастопна вредновања радне успешности утврђено да је испунио очекивања.
- По основу вредновања радне успешности службеника неопходно је императивно предвидети награђивање државних службеника на напред наведени начин. Уколико се  законом да дискреционо право руководиоцима органа да могу да одлучују по питању примене права на награђивање државних службеника,  у највећем броју државних органа свело би се само на вредновање радне успешности без икакве могућности повећања плате у складу са законом. Сматрамо да је законско прописивање додатних услова везаних за награђивање државних службеника непотребно јер ће се обесмислити сврха награђивања државних службеника, а у великој мери отежати остварење овог права и утицати да велики број државних службеника у суштини буде лишено права на награђивање по основу вредновања радне успешности и практично легализовати до сада праксу руководиоца одређеног броја органа који су и до сада онемогућавали запослене да напредују у платним разредима, односно сада да буду награђени. 

Што се тиче коефицијената за намештенике мишљења смо да почетни коефицијенти за намештенике буду на начин како је то предложио Синдикат запослених у правосудним органима Србије, ближе означених у тексту за измену и допуну колективног уговора, које треба узети у обзир приликом израде закона о платама државних службеника и намештеника. Мишљења смо да треба Законом о изменама и допунама Закона о државним службеницима  прописати и за намештенике вредновање радне успешности, а у закону о платама предвидети минимум три нивоа награђивања намештеника.
Имајући у виду да је Министарство финансија дало сагласност за кадровки план којим је предвиђено да се 1.248 запослених на одређено време, путем интерног или јавног конкурса приме у стални радни однос, мишљења смо да је Министарство правде и Министарство финансија требало да предвиди кадровским планом и запослене – намештенике који су у радном односу на неодређено време а за које нису постојала систематизована радна места државних службеника, тако да су остали као намештеници а испуњавају услове за обављање послова радних места државних службеника и имају потребне компетенције за рад на тим пословима али нису били испуњени услови у погледу допуштености попуњавања радног места јер нису постојала систематизована радна места државних службеника. 

Oдредити нови рок за примену одредбe чл.95(с4). Закона о државним службеницима  до краја 2021.године, и првенствено предвидети у Кадровском плану и број запослених намештеника које треба превести у државне службенике и обезбедити за њих систематизована радна места државних службеника.

Што се тиче обавезности спровођења конкурсног поступка за рад на одређено време због повећаног обима посла обзиром да је одређен нови рок за његову примену и то 01.јануар 2023.године, по нашем мишљењу би требало Законом о изменама и допунама Закона о државним службеницима  предвидети спровођење интерног конкурса за пријем у радни однос на неодређено време запослених који су у радном односу на одређено време већ дуги низ година, јер би се спровођењем јавног конкурса, довело у питање позитивна могућност њиховог решавања радно-правног статуса.

